**DJEČJI VRTIĆ „SLAVUJ“**

**Obrtnička 13**

**10 434 STRMEC**

KLASA: UP/I-034-01/23-01/02

URBROJ: 238-29-178-01-23-1

Strmec, 11. svibnja 2023. godine

Na temelju čl. 1.a Zakona o predškolskom odgoju i obrazovanju („Narodne novine“, broj: 10/97, 107/07, 94/13, 98/19, 57/22), čl. 6. Pravilnika o upisu djece i mjerilima upisa u Dječji vrtić „Slavuj“, KLASA: 601-02/23-02/10, URBROJ: 238-29-178-07-23-1, od 2.05.2023. godine, Odluke Upravnog vijeća o upisu djece u programe predškolskog odgoja i obrazovanja za pedagošku godinu 2023./2024., KLASA: 601-05/23-01/05, URBROJ: 238-29-178-07-23-5,od 2.05.2023. godine Dječji vrtić „Slavuj“ objavljuje

**NATJEČAJ**

**za upis djece u programe**

**predškolskog odgoja i obrazovanja za pedagošku godinu 2023. / 2024.**

**U pedagoškoj godini 2023./2024. planira se upis do 102 djece u programe:**

1. *REDOVITI DESETOSATNI PROGRAM ODGOJNO-OBRAZOVNOG RADA ZA DJECU RANE I PREDŠKOLSKE DOBI -* ***OBJEKTI: STRMEC, RAKITJE, KERESTINEC, JAGNJIĆ DOL***
2. *DESETSATNI PROGRAM RANOG UČENJA ENGLESKOG JEZIKA S DJECOM PREDŠKOLSKE DOBI U ORGANIZACIJI VRTIĆA OD 4 GODINE DO POLASKA U ŠKOLU -* ***OBJEKT: KERESTINEC***
3. *CJELODNEVNI SPORTSKI PROGRAM ZA DJECU PREDŠKOLSKE DOBI U ORGANIZACIJI VRTIĆA ZA DJECU OD 4 GODINE DO POLASKA U ŠKOLU –* ***OBJEKT STRMEC***

**PODNOŠENJE ZAHTJEVA ZA UPIS DJECE U PROGRAME**

Kako bismo što lakše omogućili roditeljima, skrbnicima, udomiteljima djece podnošenje Zahtjeva za upis, molimo Vas da prijavu za upis djeteta sa svom propisanom dokumentacijom **predate isključivo korištenjem elektroničkog sustava prijavljivanja – SOM aplikacija.**

**Poveznica za prijavu na natječaj:**

[**https://som-natjecaj.eu/authentication/register**](https://som-natjecaj.eu/authentication/register)

**Prijave za upis zaprimaju se u periodu od:**

***od 15. 5. 2023. do 22. 5. 2023. godine do 23:59 sati,***

 ***kada će se SOM aplikacija zaključati te više neće biti moguće predati prijavu.***

Zahtjev za upis podnosi se za ostvarivanje **PROGRAMA ( pod toč. I., II., III.)** za svu djecu koja do 31. kolovoza 2023. godine navrše jednu godinu života, pa sve do polaska u osnovnu školu.

Zahtjev za upis s dokumentacijom podnosi roditelj, skrbnik, udomitelj djeteta.

Prilikom predaje Zahtjeva za upis, roditelji, udomitelji će dobiti šifru, koja će označavati njihov Zahtjev za upis i na osnovu koje će moći pregledati status djeteta na objavljenom Rješenju o upisu djece u programe predškolskog odgoja i obrazovanja.

 Uvođenjem šifri štite se osobni podatci djece te identitet djeteta (ime i prezime) i dostupni su samo podnositeljima Zahtjeva za upis u Vrtić.

 Šifriranjem se osigurava transparentnost i pravednost upisa.

 **DOKUMENTI POTREBNI ZA UPIS**

**Za upis djeteta u programe (pod toč. I., II.III.) u dječji vrtić roditelj/skrbnik, udomitelj predaje sljedeću dokumentaciju**:

* popunjeni obrazac Zahtjeva za upis djeteta u Vrtić
* rodni list ili izvadak iz matice rođenih djeteta (preslika)
* preslika Uvjerenja o mjestu prebivališta za dijete
* preslika Uvjerenja o mjestu prebivališta za roditelje/skrbnike, udomitelje
* elektronički zapis o radno pravnom statusu roditelja/skrbnika, udomitelja sa e-građani, odnosno potvrda o podacima evidentiranim u matičnoj evidenciji HZMO-a ( ne starije od datuma objave natječaja)

*Napomena:* potvrde je potrebno priložiti bez obzira da li je roditelj u radnom odnosu ili nije u radnom odnosu

Roditelj koji radi u drugoj državi kao dokaz o zaposlenju mora podnijeti ugovor o radu preveden na hrvatski jezik i ovjeren od strane sudskog tumača.

* za roditelje (studente, učenike)
* potvrda fakulteta o statusu redovitog studenta
* potvrda škole o statusu učenika
* dokaze o činjenicama bitnim za ostvarivanje prednosti pri upisu iz čl. 12,13, 14 i 18., Pravilnika o upisu djece i mjerilima upisa u Dječji vrtić „Slavuj“.

**PREDNOSTI PRI UPISU U PROGRAME**

 **(toč. I., II., III.)**

Ukoliko se sva prijavljena djeca ne mogu upisati primijenit će se sljedeći kriteriji i redoslijed za ostvarivanje prednosti pri upisu primjenom metode bodovanja kako slijedi.

Vrtić je dužan sukladno svom kapacitetu organizirati prvenstveno redovite programe predškolskog odgoja i obrazovanja za djecu s prebivalištem na području Grada Svete Nedelje, te osigurati prednost pri upisu u redovite programe na način utvrđen Zakonom, Odlukom Osnivača i Pravilnikom o upisu djece i mjerilima upisa u Dječji vrtić “Slavuj”

Bodovanje pri upisu u redovite programe određuje Vrtić prema sljedećim kriterijima:

* dijete koje do 1. travnja tekuće godine navrši 4 godine

 **prednost sukladno čl. 20 st. 3. Zakona o predškolskom odgoju i obrazovanju**

* dijete roditelja invalida Domovinskog rata ………………………….……… **20 bodova**
* dijete samohranog roditelja ………………………………………………… **20 bodova**
* djeca osoba s invaliditetom upisanih u Hrvatski registar osoba s invaliditetom

 ……………………………………………………………………………….. **20 bodova**

* dijete koje živi samo s jednim roditeljem (jednoroditeljska zajednica)………**10 bodova**
* dijete u udomiteljskoj obitelji, bez roditelja ili bez odgovarajuće

 roditeljske skrbi ……………………………………………………………...**10 bodova**

* dijete koje živi s oba roditelja/skrbnika, udomitelja za svakog zaposlenog roditelja/skrbnika/udomitelja (redovitog studenta ili učenika) …………….....**5 bodova**
* dijete roditelja koji primaju doplatak za djecu ili roditelja korisnika zajamčene minimalne naknade…………………………………………………………………….…. **2 boda**
* dijete iz obitelji s troje ili više malodobne djece iz svih brakova roditelja (za svakog malodobnog brata ili sestru) ………………………………………….. **1 bod**

Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja ne podliježu postupku bodovanja.

Roditelj/skrbnik, udomitelj je dužan dostaviti Vrtiću nalaz i mišljenje tijela vještačenja o postojanju teškoće u razvoju djeteta, uz obvezu odazivanja na poziv Vrtića radi davanja mišljenja stručnog tima o postojanju uvjeta za integraciju djeteta u redovite programe.

O upisu djeteta s teškoćama u razvoju odlučuje Povjerenstvo na temelju dokumentacije i procjene stručnog tima o psihofizičkom statusu i potrebama djeteta za odgovarajućim programima i uvjetima koje Vrtić može ponuditi.

Djeca koja žive u iznimno teškim socijalnim i zdravstvenim prilikama ne podliježu postupku bodovanja.

 O upisu djeteta koje živi u iznimno teškim socijalnim i zdravstvenim prilikama odlučuje

Povjerenstvo na temelju dokumentacije i preporuke Centra za socijalnu skrb i procjene stručnog tima o psihofizičkom statusu i potrebama djeteta za odgovarajućim programima i uvjetima koje Vrtić može ponuditi.

Prednost pri upisu u okviru planiranog broja slobodnih mjesta po dobnim skupinama ostvaruje dijete s većim zbrojem bodova.

Ako više djece ostvari jednak zbroj bodova, prednost pri upisu utvrđuje Povjerenstvo

na temelju dodatnih kriterija:

* dijete roditelja, udomitelja koji su ispunjavali uvjete upisa prethodne godine, a nisu bili upisani, dodatno 1 bod (roditelji kojima je predložen upis djeteta, a odbili su ponuđeni upis ne ostvaruju dodatni 1 bod)
* dijete roditelja s prebivalištem na području Grada Svete Nedelje od 5 godina u kontinuitetu bez prekida pa na duže, računajući od godine i mjeseca ( upisnog perioda-natječajnog postupka) u kojoj su predali dokumentaciju prema unatrag, dodatno 1 bod za svakog roditelja
* starije dijete sa istim brojem bodova ima prednost pred mlađim
* po osnovi procjene stručnog tima Vrtića o potrebama djeteta za odgovarajućim programima i uvjetima koje Vrtić može ponuditi, ukoliko postoji posebno opravdani razlog radi zaštite interesa djeteta
* prema dobi djeteta za koje postoji mjesto u dobnoj skupini

 Zahtjev sa manjim zbrojem bodova može ostvariti prednost u odnosu na Zahtjev s većim zbrojem bodova ukoliko za dijete tog drugog podnositelja Zahtjeva ne postoji dobno odgovarajuća odgojna skupina.

Roditelji, koji se pozivaju na neki od kriterija za ostvarivanje prednosti zahtjevu za upis dužni su priložiti:

* za dijete roditelja invalida Domovinskog rata – Rješenje o statusu invalida Domovinskog rata
* za dijete zaposlenih roditelja – elektronički zapis o radno pravnom statusu roditelja, udomitelja sa e-građani, odnosno potvrda o podacima evidentiranim u matičnoj evidenciji HZMO-a ( ne starije od datuma objave natječaja)
* za dijete roditelja studenta – potvrda fakulteta o statusu redovitog studenta
* za dijete roditelja učenika – potvrda škole o statusu učenika
* za dijete koje živi samo s jednim roditeljem (jednoroditeljska zajednica) –Presuda o razvodu braka.
* za dijete samohranog roditelja – dokaz o samohranosti: rodni list djeteta, smrtni list za preminulog roditelja ili potvrda o nestanku drugog roditelja ili Rješenje Centra za socijalnu skrb o privremenom uzdržavanju djeteta
* za dijete u udomiteljskoj obitelji, bez roditelja ili bez odgovarajuće roditeljske skrbi – Rješenje odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
* za dijete iz obitelji s troje ili više malodobne djece iz svih brakova – za svako dijete do 18 godina rodni list ili izvadak iz matice rođenih
* za dijete roditelja s invaliditetom upisanih u Hrvatski registar osoba s invaliditetom - Potvrda o statusu osobe s invaliditetom od HZJZ -a
* za dijete u godini prije polaska u osnovnu školu - rodni list ili izvadak iz matice rođenih (preslika)
* za dijete roditelja koji primaju doplatak za djecu – Rješenje o pravu na doplatak za djecu ili privremena potvrda izdana od HZMO-a, koja je važeća ili zadnja relevantna uplata Zavoda koju je roditelj zaprimio do kraja natječajnog postupka iz koje je razvidno da roditelj ostvaruje i dalje pravo na dječji doplatak

za dijete roditelja korisnika zajamčene minimalne naknade -Rješenje Centra za socijalnu skrb o priznavanju prava na zajamčenu minimalnu naknadu

* za dijete koje ima specifične razvojne i/ili zdravstvene potrebe – relevantna dokumentacija za utvrđivanje navedenih potreba i statusa djeteta:
	+ **Za djecu s teškoćama u razvoju** - Nalaz i mišljenje o težini i vrsti invaliditeta – oštećenju funkcionalnih sposobnosti ili Rješenje HZMO o ostvarivanju prava temeljem Nalaza i mišljenja Zavoda za vještačenje ili Rješenje HZZO temeljem Nalaza i mišljenja Zavoda za vještačenje ili Rješenje CZSS.
	+ **Za djecu sa zdravstvenim teškoćama** – medicinska dokumentacija
* Povjerenstvo može, ovisno o specifičnosti rješavanja pojedinog predmeta zatražiti i dodatnu dokumentaciju ukoliko smatra da je to potrebno

**OBJAVA REZULTATA UPISA**

Povjerenstvo za upis djece odlučuje o Zahtjevima za upis djece na temelju Pravilnika o upisu djece i mjerilima upisa u Dječji vrtić „Slavuj“, te dostavljene dokumentacije.

Odluka o rezultatima upisa bit će objavljena na oglasnoj ploči i mrežnim stranicama vrtića **do najkasnije 22. lipnja 2023. godine**.

Protiv Odluke Povjerenstva za upis djece o rezultatima upisa podnositelji Zahtjeva za upis imaju pravo žalbe u dijelu koji se odnosi na njihov zahtjev.

Žalba se podnosi Upravnom vijeću Vrtića u roku od **15 dana** od dana objavljivanja Rješenja o rezultatima upisa na oglasnim pločama i mrežnim stranicama Vrtića.

**UPIS**

Roditelj/skrbnik, udomitelj djeteta dužan je zaključiti Ugovor o ostvarivanju programa s Vrtićem u roku od mjesec dana od dana oglašavanja rezultata upisa, **a iznimno** najkasnije do 1. rujna tekuće godine, jer u protivnom gubi pravo na upis djeteta.

Prije uključivanja djeteta u odgojnu skupinu roditelj je obvezan:

* sukladno pozivu vrtića uz prisutnost djeteta obaviti inicijalni razgovor
* dostaviti potvrdu nadležnog liječnika o obavljenom sistematskom pregledu djeteta i presliku knjižice cijepljenja
* potpisati s Dječjim vrtićem Ugovor o ostvarivanju programa – **do 07. srpnja 2023. godine**

***ZA UPIS DJECE U PROGRAM PREDŠKOLE - natječaj će biti objavljen u 9. mjesecu***

 U pedagoškoj godini 2023./2024. u program predškole upisuju se djeca rođena 2017. godine i do 31. ožujka 2018. godine koja nisu uključena u redoviti program predškolskog odgoja (jednu godinu prije polaska u školu), te djeca s teškoćama u razvoju (dvije godine prije polaska u osnovnu školu).

**Dječji vrtić „Slavuj“**